40 KM की रफ्तार से हवाएं चलेंगी; 200 MM तक बारिश होने का अनुमान
Haryana Weather Update; Follow Haryana Weather Rainfall Impact, IMD Weather Forecast Latest News, Reports On Dainik Bhaskar (दैनिक भास्कर) हरियाणा में आज 15 जिलों में बारिश हो सकती है। मौसम विभाग ने यह अनुमान जारी किया है। इनमें पंचकूला, अंबाला, यमुनानगर, कुरुक्षेत्र, करनाल, महेंद्रगढ़, रेवाड़ी, झज्जर
मौसम विभाग ने हरियाणा में बुधवार को राज्य भर में बारिश को लेकर येलो अलर्ट जारी किया है। राज्य के सभी 22 जिलों में गरज-चमक के साथ बारिश होने की चेतावनी जारी की है। राज्य के तोशाम, बहादुरगढ़, बेर खास, सांपला, रोहतक, बवानी खेड़ा, हांसी, हिसार, आदमपुर, नारनौल , फतेहाबाद, खरखौदा, सोनीपत, गन्नौर, समालखा, बापौली, घरौंडा, करनाल, महम, गोहाना, जुलाना, इसराना, सफीदों, जींद, पानीपत, असंध शहर में देर रात बारिश होने की आशंका मौसम विभाग ने जताई है।
इस दौरान अचानक तेज हवा (30-40 KMPH) भी चलने की विभाग ने संभावना जताई है। उत्तर हरियाणा के पंचकूला, अंबाला, कुरुक्षेत्र और अंबाला में भारी बारिश की चेतावनी जारी की है।
फतेहाबाद फायरिंग में BDPO समेत 150 पर FIR
फतेहाबाद में बाढ़ के पानी को लेकर फायरिंग के केस में BDPO समेत 150 लोगों पर FIR दर्ज की गई है। रविवार शाम यहां मूसाखेड़ा और ढाणी बबनपुर के ग्रामीणों में बांध तोड़ने को लेकर तनाव हो गया था। जिसके बाद मूसाखेड़ा के एक ग्रामीण ने हवाई फायरिंग कर दी थी। अब पुलिस ने ढाणी बबनपुर के ग्रामीण की शिकायत पर दूसरे पक्ष के 150 से ज्यादा लोगों के खिलाफ मामला दर्ज कर लिया है।
इनमें 19 लोगों को नामजद किया गया जबकि 100-150 अज्ञात लोग हैं। इनके खिलाफ आईपीसी की धारा 147, 149, 285, 294, 506 व आर्म्स एक्ट के तहत एफआईआर दर्ज की गई है। जिन लोगों के खिलाफ FIR दर्ज हुई है, उसमें बीडीपीओ राजबीर सिंह का नाम भी शामिल है। आरोप है कि इनकी शह पर ही बांध तोड़ने की साजिश रची गई।
सिरसा में ग्रामीण भिड़े, कई घायल
सिरसा में बाढ़ के डर से 2 गांवों के ग्रामीणों में टकराव हो गया। फरवाई कलां और पनिहारी के लोगों के हिंसक झड़प हो गई। जिसके बाद सिरसा-मानसा हाईवे जाम कर ग्रामीण उस पर डट गए हैं। माहौल तनावपूर्ण देख मौके पर पुलिस फोर्स तैनात कर दी गई है।
सिरसा में घग्गर ओटू हेड का जलस्तर डेंजर लेवल से ऊपर
सिरसा में घग्गर का कहर थम नहीं रहा है। घग्गर के ओटू हेड में जलस्तर डेंजर लेवल से ऊपर है। यहां 4 गांवों ढाणी प्रताप सिंह, संता सिंह, रत्ताखेड़ा, कुत्ताबढ़ के किसानों ने बांध बना लिए थे, जिसे पुलिस-प्रशासन ने तुड़वा दिया। इसको लेकर किसानों और ग्रामीणों में टकराव की स्थिति भी बनी। हालांकि पुलिस ने मौका संभाल लिया
सरकार की मुआवजे की तैयारी
वहीं सरकार ने बाढ़ का पानी उतरने के बाद मुआवजे की तैयारी शुरू कर दी है। सरकार ने तय किया कि बाढ़ से क्षतिग्रस्त मकानों को 20 हजार से 1.20 लाख रुपए तक दिए जाएंगे। पशुओं की मौत के मामले में दुधारू की कैटेगरी बनाकर मुआवजा निर्धारित होगा। वहीं जिन किसानों की फसल पूरी बर्बाद हो गई, उन्हें 15 हजार रुपए प्रति एकड़ मुआवजा मिलेगा। जिन किसानों की फसल को थोड़ा-बहुत नुकसान हुआ है, उनकी फसल पकने का इंतजार किया जाएगा ताकि नुकसान निर्धारित किया जा सके।
हरियाणा के जिलों में बाढ़ के हालात...
बाढ़ ग्रस्त होने से क्या होगा फायदा?
राज्य में बाढ़ घोषित होने से सरकार बाढ़ग्रस्त राज्यों के अनुरूप राहत मांग पाएगी। अभी केंद्र की ओर से सूबे को 216 करोड़ रुपए की फौरी राहत दी गई है, जबकि इस राशि के मुकाबले नुकसान कहीं ज्यादा हुआ है। अभी मुख्यमंत्री मनोहर लाल की तरफ से बाढ़ से मरने वालों के लिए 4-4 लाख रुपए देने की घोषणा की गई है।
80 और गांवों में घुसा बाढ़ का पानी
हरियाणा में घग्गर और यमुना नदी का पानी 80 और गांवों में घुस गया है। अब 1378 गांव बाढ़ प्रभावित हो चुके हैं। राज्य के 12 जिले बाढ़ से प्रभावित हैं। बाढ़ और बिजली गिरने से अब तक 34 लोगों की मौत हो चुकी है। 2 अभी भी लापता हैं। राज्य के हालातों को देखते हुए सरकार अब प्रदेश में बाढ़ घोषित करने की तैयारी कर रही है। सरकार ने इसको लेकर प्रभावित जिलों के DC से रिपोर्ट मांगी है।
ये खबर भी पढ़ें
फतेहाबाद को डूबोने दो तरफ से आ रहा पानी-VIDEO:शाम तक हालात खराब होने का अंदेशा; लोगों ने लगाया जाम, बढ़ रहा तनाव
हरियाणा के फतेहाबाद शहर व आसपास गांवों में बना बाढ का खतरा अब और भी गहरा गया है। बाढ़ का पानी आज सुबह फतेहाबाद के मुहाने पर आ चुका है। शहर की तरफ बाढ़ का पानी दो तरफ से बह रहा है(पूरी खबर पढ़ें)